## Obvezatne upute broj LS-IV o pravima i dužnostima promatrača i o načinu promatranja rada tijela za provođenje izbora za izbor članova predstavničkih tijela jedinica lokalne i područne (regionalne) sam

### NN 38/2001 (27.4.2001.), Obvezatne upute broj LS-IV o pravima i dužnostima promatrača i o načinu promatranja rada tijela za provođenje izbora za izbor članova predstavničkih tijela jedinica lokalne i područne (regionalne) sam

# DRŽAVNO IZBORNO POVJERENSTVO REPUBLIKE HRVATSKE

672

Na osnovi članka 26. stavak 1. Zakona o izboru članova predstavničkih
tijela jedinica lokalne i područne (re­gionalne) samouprave (»Narodne novine«,
broj 33/0), Državno izborno povjerenstvo Republike Hrvatske donosi

## OBVEZATNE UPUTE BROJ LS-IV

### O PRAVIMA I DUŽNOSTIMA PROMATRAČA I O NAČINU PROMATRANJA RADA TIJELA ZA PROVOĐENJE IZBORA ZA IZBOR ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

I. Pravo pratiti provedbu izbora tijekom čitavog izbornog postupka kod
svih izbornih tijela imaju:

– re­gistrirane političke stranke u Republici Hrvatskoj i birači koji su
predložili liste za izbor članova predstavničkog tijela jedinica lokalne i
područne (re­gionalne) samouprave (općinsko vijeće, gradsko vijeće, županijsku
skupštinu i Gradsku skupštinu Grada Zagreba),

– nevladine udruge re­gistrirane u Republici Hrvatskoj i

– strani promatrači.

1. PROMATRAČI POLITIČKIH STRANAKA I BIRAČA KOJI SU PREDLOŽILI LISTE ZA
IZBOR ČLANOVA PREDSTAVNIČKOG TIJELA JEDINICE

Politička stranka i birači koji su predložili liste za izbor članova
predstavničkog tijela jedinice mogu odrediti promatrače za sva izborna tijela
(birački odbor, općinsko/gradsko izborno povjerenstvo, županijsko izborno
povjerenstvo, Gradsko izborno povjerenstvo Grada Zagreba i Državno izborno
povjerenstvo Republike Hrvatske).

Promatrač koje­g je odredila politička stranka dužan je izbornom tijelu čiji
će rad promatrati predočiti potvrdu političke stranke koja ga je odredila.
Potvrdu izdaje i potpisuje osoba ovlaštena statutom ili odlukom donesenom na
teme­lju statuta ili punomoćnik kojem je punomoć izdana sukladno statutu ili
statutarnoj odluci.

Promatrač koje­g su predložili birači koji su predložili liste za izbor članova
predstavničkog tijela jedinice dužan je izbornom tijelu čiji će rad promatrati
predočiti potvrdu podnosite­lja prijave nezavisne liste.

2. PROMATRAČI NEVLADINIH UDRUGA

Nevladine udruge re­gistrirane u Republici Hrvatskoj imaju pravo pratiti
provedbu izbora tijekom čitavog izbornog postupka, a napose rad izbornih
povjerenstava na svim razinama te rad biračkih odbora.

Nevladine udruge dužne su dozvolu za promatra­nje rada izbornih
povjerenstava i biračkih odbora zatražiti od nadležnog županijskog izbornog
povjerenstva, a od Državnog izbornog povjerenstva Republike Hrvatske dozvolu za
promatra­nje rada tog Povjerenstva.

Promatrač koje­g je odredila nevladina udruga kojoj je dozvo­ljeno praće­nje
izbornog postupka dužan je izbornom tijelu čiji će rad promatrati predočiti
potvrdu nevladine udruge koja ga je odredila. Potvrdu izdaje i potpisuje osoba
ovlaštena statutom ili odlukom donesenom na teme­lju statuta ili punomoćnik
kojemu je punomoć izdana sukladno statutu ili statutarnoj odluci. Potvrda mora
uz ostalo sadržavati i podatak koje je tijelo izdalo dozvolu, uz navođe­nje
broja i datuma dozvole.

3. STRANI PROMATRAČI

Državno izborno povjerenstvo stranom promatraču izdaje odobre­nje kojim
mu se utvrđuje status stranog promatrača.

II. Prije početka praće­nja izbornog postupka ovlašteni promatrači dužni
su predsjedniku ili članu izbornog tijela čiji će rad promatrati predočiti:

– potvrdu političke stranke koja ga je odredila za promatrača,

– potvrdu podnosite­lja prijave nezavisne liste,

– odobre­nje Državnog izbornog povjerenstva za stranog promatrača.

III. Rad pojedinog izbornog tijela može istovremeno promatrati i pratiti
po jedan promatrač pojedine političke stranke, birača koji su predložili liste
za izbor članova predstavničkog tijela jedinice, te nevladine udruge.

Izborno tijelo čiji se rad promatra može ograničiti broj pro­matrača ako
nedostatak prostora ili neki drugi neotklo­njivi razlozi ne dopuštaju
istovremeno promatra­nje svim promatračima.

Broj promatrača koji istovremeno promatraju rad izbornog tijela ne može
se ograničiti na ma­nje od pet promatrača koji prate rad izbornih
povjerenstava, odnosno na ma­nje od tri koji prate rad biračkih odbora.

Kad izborno tijelo donese odluku o ograniče­nju broja promatrača, promatrači
će dogovorom odrediti koji će od ­njih biti nazočan radu izbornog tijela. Ako
se dogovor ne postigne, izbor između promatrača će obaviti član izbornog tijela
čiji se rad promatra, izvlače­njem listića s nazivom političkih stranaka,
imenom i prezimenom nosite­lja nezavisnih lista, odnosno nazivom nevladinih
udruga.

IV. Promatrač koji se odgovarajućom ispravom iz točke II. ovih Uputa
prijavio predsjedniku ili članu izbornog tijela čiji je rad ovlašten
promatrati, ima pravo uvida u cjelokupni izborni materijal i pravo promatra­nja
cjelokupnog izbornog postupka.

Izborna povjerenstva i birački odbori dužni su promatračima omogućiti
promatra­nje i praće­nje svog rada.

Promatrač može biti nazočan radu nadležnog izbornog povjerenstva za
vrijeme održava­nja sjednica.

Promatrač ima pravo upozoravati na uočene nepravilnosti i tražiti
njihovo otkla­nja­nje, te u zapisnik stav­ljati svoje primjedbe.

Promatrač ima pravo dobiti kopiju, odnosno prijepis zapisnika izbornog
tijela čiji je rad promatrao.

Promatraču nije dopušteno ometati rad izbornog tijela. Pred­sjednik
izbornog tijela usmeno će opomenuti promatrača koji ometa rad izbornog tijela.
Ako promatrač unatoč opomeni nastavi s ometa­njem, predsjednik izbornog tijela
ovlašten je uda­ljiti promatrača.

V. Promatrač koji prati rad biračkog odbora

– ima pravo biti nazočan radu biračkog odbora od priprema­nja biračkog
mjesta prije ­nje­govog otvara­nja, za vrijeme glasova­nja, prebrojava­nja
glasačkih listića i utvrđiva­nja rezultata glasova­nja, te u zapisnik o radu
biračkog odbora stav­ljati obrazložene primjedbe na rad biračkog odbora ili ih
u pisanom obliku priložiti zapisniku o radu biračkog odbora. Birački odbor dužan
je zaprimiti pisanu primjedbu promatrača, priložiti je zapisniku o radu biračkog
odbora i o tome izdati potvrdu.

Promatraču je dopušteno dolaziti i odlaziti s biračkog mjesta, ne remeteći
postupak glasova­nja i rad biračkog odbora.

Promatraču nije dopušteno:

– odgovarati na eventualne upite birača, a u slučaju da mu se birač
obrati, dužan je uputiti ga predsjedniku ili članu biračkog odbora;

– nositi oznake, značke ili materijale neke političke stranke ili
kandidata;

– tonsko ili video snima­nje;

– na bilo koji način utjecati na birače.

VI. Ove Obvezatne upute stupaju na snagu danom objave u »Narodnim
novinama«.

Broj: Ls-51/2001
Zagreb, 24. trav­nja 2001.

Zamjenik predsjednika
**Jakob Miletić,** v. r.

if !supportEmptyParas endif

Uputa, NN 38/2001-672